
Depuis  que  j'ai  donné,  en  1872,  la  cinquième  édi- 
tion de  la  f^ie  de  saint  Alexis,  les  ressources  dont 
dispose  la  critique  du  texte  ont  été  augmentées,  en  ce 
qui  concerne  les  leçons,  par  de  soigneuses  collations 
des  manuscrits,  notamment  par  celle  du  manuscrit  de 
Tours  (aujourd'hui  dans  la  possession  de  lord  Ash- 
burnham),  communiquée  par  M.  Fœrster.  En  outre, 
divers  philologues,  soit  à  l'occasion  de  mon  édition, 
soit  depuis,  ont  proposé  des  restitutions  nouvelles  pour 
plus  d'un  passage  :  citons  M.  Tohlcr,  M.  Paul  Meyer 
et  surtout  M.  Stengcl.  Le  texte  entier  a  été  imprimé 
trois  fois  (par  MM.  Lidforss,  Stengel  et  Fœrster*); 
des  fragments  ont  été  insérés  dans  diverses  chrestoma- 


1.  Je  renvoie  à  la  publication  de  M.  Fœrster,  Altfranzœsisches  Ue- 
bungsbuch  (Heilbronn,  1884),  p.  101  et  suiv.,  paur  les  renseignements 
bibliographiques  que  comporte  le  Saint  Alexis.  Les  lecteurs  studieux  y 
trouveront  également  le  meilleur  dcjmuillement  des  manuscrits  sur  les- 
quels s'appuie  le  texte  critique  du4)oème. —  La  publication  de  M.  Sten- 
gel {Ausgahen  und  Ahhandlungen,  I-II,  Maiburg,  1881-82)  est  surtout 
importante  par  le  glossaire  qui  y  est  joint,  et  qui  comiircnd,  outre  tous 
les  mots  de  VAlexia^  ceux  des  plus  anciens  textes  français. 

thies,  parfois  avec  certaines  modifications.  Ces  raisons 
auraient  suffi  pour  que,  voulant  expliquer  ce  pré- 
cieux monument  de  notre  ancienne  langue  h  mon 
cours  du  Collège  de  France,  j'eusse  éprouvé  le  besoin 
de  réimprimer  le  poème  en  profitant  de  ces  nouveaux 
secours  et  des  quelques  réflexions  que  j'ai  faites  de 
mon  côté. 

Toutefois  ce  n'est  pas  par  la  constitution  critique 
du  texte  que  ma  seconde  édition  à' Alexis  diffère  sur- 
tout de  la  première  :  cette  constitution  ne  pourrait 
subir  de  changements  vraiment  graves  que  si  on  dé- 
couvrait un  nouveau  manuscrit,  indépendant  des  deux 
familles  auxquelles  appartiennent  les  quatre  que  nous 
avons.  Mais  la  connaissance  de  la  phonétique  et  de 
la  morphologie  du  plus  ancien  français  a  fait  depuis 
1872  de  tels  progrès  qu'il  n'est  presque  plus  un  vers 
de  mon  texte  qui,  au  point  de  vue  des  formes  qui  y 
ont  été  adoptées,  me  satisfasse  aujourd'hui,  comme 
il  n'est  pas  une  page  de  mon  introduction  gramma- 
ticale qui  ait  gardé,  je  ne  dis  pas  sa  nouveauté,  mais 
sa  valeur.  La  révision  à  laquelle  j'ai  soumis  le  texte 
du  Saint  Alexis  a  surtout  eu  pour  but  de  le  faire 
profiter  de  tout  ce  que  la  science  a  acquis  dans  cette 
période  si  courte,  mais,  surtout  en  Allemagne,  si  fé- 
conde pour  la  philologie  française.  Je  ne  doute  pas 

que  sur  plus  truii  point  mes  confrères  en  philologie 
ne  trouvent  encore  bien  a  redire,  et  moi-même  je  suis 
loin  d'être  assuré  de  tout  ce  que  la  lecture  de  mon 
texte  pourrait  thire  regarder  comme  établi  pour  moi. 
Il  aurait  fallu  à  cette  nouvelle  édition  un  commen- 
taire semblable  à  celui  de  l'ancienne,  où  j'aurais  ex- 
pliqué sur  chaque  point  pourquoi  j'ai  changé  d'avis 
ou  maintenu  mon  opinion. 

Je  ne  donne  pas  ce  commentaire  :  il  doit  précisément 
faire  l'objet  du  cours  que  je  vais  ouvrir.  L'idée  de 
prendre,  cette  année  et  sans  doute  plus  d'une  fois, 
y  Alexis  pour  texte  dans  ma  leçon  d'exégèse  m'est  ve- 
nue fort  tard,  et  j'ai  préparé  et  imprimé  cette  édition 
en  très  peu  de  jours  ;  j'espère  qu'on  ne  s'en  apercevra 
pas  trop.  Mais  c'est  oralement  que  je  l'accompagnerai 
de  toutes  les  explications  qui  me  semblent  utiles. 
Une  grande  partie  de  ces  explications  sera  naturelle- 
ment consacrée  à  faire  connaître  et  parfois  à  discuter 
les  opinions  des  savants  qui  ont  écrit  dans  ces  der- 
niers temps  sur  l'ancien  français,  et  qui  reconnaîtront 
bien  vite,  en  lisant  mon  texte,  combien  j'ai  profité 
de  leurs  travaux.  Je  ne  pouvais  indiquer  ici  ces  tra- 
vaux, qui  souvent  ne  touchent  qu'indirectement  la 
question  des  formes  à  adopter  pour  mon  texte;  je  prie 
mes  savants  collaborateurs  de  ne  pas  voir  dans  cette 

omission  une  négligence  ou  une  ingratitude  qui  sont 
loin  de  ma  pensée. 

Peut-être  quelque  jour  reprendrai-je  ce  beau  poème 
pour  en  donner  une  édition  accompagnée  d'un  ample 
commentaire  où  je  traiterai  de  nouveau  toutes  les 
questions  qu'il  soulève.  Je  n'ai  voulu  présentement 
qu'imprimer  pour  mes  auditeurs  un  texte  à  mes  expli- 
cations ;  je  demande  qu'on  ne  voie  pas  ici  autre 
chose.  Je  serai  très  reconnaissant  des  remarques  aux- 
quelles pourraient  donner  lieu  les  leçons  et  les  formes 
adoptées  dans  ce  texte;  j'en  profiterais  pour  une  autre 
édition,  comme  j'ai  si  largement  profité  de  celles 
auxquelles  a  donné  lieu  la  première. 

Paris,  le  10  novembre  1884, 

VIE  DE  SAINT  ALEXIS 


I.   Bons  fut  li  siècles  al  lens  ancienor, 
Quer  feit  i  ert  e  justîse  et  anjor, 
Si  ert  credance,  dont  or  n'i  at  nul  prot  ; 
Toz  est  mudez,  pcrdude  at  sa  color  : 
Ja  mais  n'iert  tels  com  fut  als  ancessors.  5 

II.  Al  tens  Noe  et  al  tens  Abraam 

Et  al  David,  cui  Deus  par  amat  tant, 

Bons  fut  li  siècles  :  ja  mais  n'iert  si  vaillanz; 

Vielz  est  e  frailes,  tôt  s'en  vait  déclinant, 

Si'st  empeiriez  toz  biens  vait  remanant.  10 

III.  Puis  icel  tens  que  Deus  nos  vint  salver, 
Nostre  ancessor  ourcnt  crestientet, 

Si  fut  uns  sire  de  Rome  la  citet; 

Riches  om  fut,  de  grant  nobilitet  : 

Por  col  vos  di  d'un  suen  fil  vueil  parler.  15 

IV.   Eufemiiens,  ensi  ont  nom  li  pedre, 

Cons  fut  de  Rome  del  mielz  qui  donc  i  eret; 
Sour  toz  ses  peis  l'amat  li  emperedre. 
Donc  prist  moillier  vaillant  et  onorede, 
i  Des  mielz  gentilz  de  tote  la  conlrede.  20 

V.   Puis  conversèrent  ensemble  longement. 

Qued  enfant  n'ourent  peiset  lor  en  fortment; 
Deu  en  apelent  andoi  parfitement  : 
«  E  !  reis  célestes,  par  ton  comandement 
;  Enfant  nos  donc  qui  seit  a  ton  talent  !  »  25 

VI.  Tant  li  preierent  par  grant  umilitet 
Oue  la  moillier  donat  feconditet  : 
Un  fil  lor  donet,  si  Ten  sourent  bon  gret. 
De  saint  batesme  Font  fait  régénérer  : 
Bel  nom  li  mistrent  solonc  crestienlot.  30 

VII.   Batisiez  fut,  si  out  nom  Alexis  : 

Qui  Tout  portet  volentiers  le  nodrit; 

^         Puis  li  bons  pedre  ad  escole  le  mist: 

Tant  aprist  letres  que  bien  en  fut  guarniz  ; 

Puis  vait  li  enfes  Temperedor  servir.  35 

VIIU  Quant  veit  li  pedre  que  mais  n'avrat  enfant, 
Mais  que  cel  sol  cui  il  par  amat  tant, 
Donc  se  porpenset  del  siècle  ad  en  avant  : 
Or  vuelt  que  prenget  moillier  a  son  vivant  ; 
Donc  li  achatet  filie  ad  un  noble  franc.  40 

IX.  Fut  la  pulcele  de  molt  hait  parentet, 
FilicTad  un  conte  de  Home  la  citet  : 
N'at  plus  enfant,  lei  vuelt  moit*onorer. 
Ensemble  en  vontli  doi  pedre  parler  : 
Lor  dous  enfanz  vuelent  faire  assembler.  '         45 

X.  Noment  le  terme  de  lor  assemblement; 

Quant  vint  al  faire,  donc  le  font  gentement  : 

Danz  AlexisTesposat  bêlement  ; 

Mais  de  cel  plait  ne  volsist  il  neient  : 

De  tôt  en  tôt  a  Deu  at  son  talent.  50 


XI.   Quant  li  jorz  passet  et  il  fut  anoitiet, 

Ço  di^t\li  pcdre)  ({Fi^z^qucr  te  vai  colchier 


^vuec  ta  sposcPaîcomant  Deu  del  ciel 
Ne  volst  li  enfes  son  pedre  corrocicr  : 
Vait  en  la  ciiambre  ou  erct  sa  moillier.  55 

XII.   Com  vit  le  lit,  esguardat'  la  pulcclc, 

Donc  lui  remcmbret  de  son  seig^iior  céleste, 
Qû^c  plus  at  chicr  que  tote  rien  terrestre  : 
«  E!  Ï5cus'^))  dist  il,  «  si  forz  péchiez  m'apresset! 
S'or  ne  m'en  fui,  molt  criem  que  ne  t'en  perde.  »  60 

XIII.   Quant  en  la  chambre  furent  tôt  sol  remes, 
Danz  Alexis  hrprist  ad  apeler  : 
La  mortel  vide  li  prist  molt  a  blasmer, 
De  la  céleste  li  mostret  veritet; 
Mais  lui  ert  tart  qued  il  s'en  fust  tornez.  65 

XIV.   «  Oz  tu,  pulcele  ?  Celui  tien  ad  espos 
Qui  nos  redenst  de  son  sanc  precios. 
En  icest  siècle  nen  at  parfite  amor  ; 
La  vide  est  fraile,  n'i  at  durable  onor, 
Geste  ledice  revert  a  grant  tristor.  »  70 

XV.   Quant  sa  raison  li  at  tote  mostrede, 

Donc  li  comandet  les  renges  de  sa  spede 

Et  un  anel  dont  il  Tout  esposede. 

Donc  en  ist  fors  de  la  chambre  son  pedre  : 

En  mie  nuit  s'en  fuit  de  la  contrede.  75 

XVI.  Donc  vint  edrant  dreitcment  a  la  mer  : 
La  nef  est  prest  ou  il  deveit  entrer; 
Donet  son  pris  et  enz  est  aloez  ; 
Drecent  lor  sigle,  laissent  corre  par  mer  : 
La  pristrent  terre  ou  Deus  lor  volst  doner.         80 

XVII.  Dreit  a  Lalice,  ço  fut  citet  molt  bêle, 
Iluec  arrivet  sainement  la  nacele. 
Donc  en  eissit  danz  Alexis  a  terre, 
Mais  ço  ne  sai  com  longes  i  converset  : 
Ou  qued  il  seit  de  Deu  servir  ne  cesset.  85 

XVIII.  Puis  s'en  alat  en  Alsis  la  citet 

Por  une  imagene  dont  il  odit  parler, 

Qued  angele  firent  par  comandement  Deu 

El  nom  la  virgene  qui  portât  salvetet, 

Sainte  Marie,  la  medre  Damnedeu.  90 

XIX.    Tôt  son  aveir  qu'ot  sei  en  at  porlet, 

Toi  le  départ,  que  giens  ne  Ten  remest  : 
Larges  almosnes  par  Alsis  la  citet 
Donat  als  povres  ou  qu'il  les  pout  trover  ; 
Por  nul  aveir  ne  volst  estre  encombrez. 


95 


XX.   Quant  son  aveir  lor  at  lot  départit, 
Entre  les  povres  s'assist  danz  Alexis, 
Reçut  Fàlmosne  quant  Deus  la  li  Iramîst  ; 
Tant  en  retient  dont  son  cors  puet  guarir  : 
Se  lui'n  remaint,  sil  rent  als  poverinsi  100 

XXI.   Or  revendrai  al  pedre  et  a  la  medre 
Et  a  la  sposc  qui  sole  l'ut  remese. 
Quant  il  ço  sourent  qued  il  fuiz  s'en  eret, 
Ço  fut  granz  duels  qued  il  en  démenèrent 
E  granz  deplainz  par  tote  la  contrede.  105 


XXII.  Ço  dist  li  pedre  :  «  Cliiers  filz,  com  t'ai  perdut!  » 
Respont  la  medre  :  «  Lasse!  qu'est  devenuz?  » 
Ço  dist  la  sposc  :  «  Péchiez  le  m'at  tolut. 
Amis,  bels  sire,  si  pou  vos  ai  out  ! 
Or  soi  si  graime  que  ne  puis  estre  plus.  »         110 

XXIII.  Donc  prent  li  pedre  de  ses  meillors  serjanz  : 
Par  molles  terres  fait  querre  son  enfant. 
Jusque  en  Alsis  en  vindrent  doi  edrant  ; 
Iluec  troverent  dam  Alexis  sedant; 
Mais  ne  conurent  son  vis  ne  son  semblant.      115 

XXIV.   Si  out  li  enfes  sa  tendre  charn  miidede 
Nel  reconurent  li  doi  serjant  son  pedre  : 
A  lui  medisme  ont  Talmosne  donede  ; 
Il  la  reçut  come  li  altre  fredre. 
Nel  reconurent,  sempres  s'en  retornerent.        120 

XXV.  Nel  reconurent  ne  ne  l'ont  enlerciet. 
Danz  Alexis  en  lodet  Deu  del  ciel 
D'icez  sùéns  sers  cui  il  est  almosniers  ; 
Il  fut  lor  sire,  or  est  lor  provendiers  : 
Ne  vos  sai  dire  com  il  s'en  firet  liez.  125 


XXVI.  Cil  s'en  repaidrent  a  Rome  la  citet, 

Noncent  al  pedre  que  nel  pourent  trover. 
Sed  il  fut  grains  ne  l'estuet  deqiander. 
La  bone  medre  s'en  prist  a  dementer, 
E  son  chier  fil  sovent  a  regreter. 


130 


XXVII.  «  Filz  Alexis,  por  queit  portât  ta  medre? 
Tu  m'ies  fuiz,  dolente  en  soi  remese. 

Ne  sai  le  lieu  ne  ne  sai  la  contrede 

Ou  t'alge  querre  :  tote  en  soi  esguarede.  134 

Ja  mais  n'ier  liede,  chiers  filz,  ne  n'iert  tes  pedre.  » 

XXVIII,  Vint  en  la  chambre,  pleine  de  marrement, 
Si  la  desperet  que  n'i  remest  neient  :^^>^^  ' 
N'i  remest  pâlie  ne  neul  ornement. 


A  tel  tristor  atornat  son  talent  ^' 
One  puis  cel  di  nés  contint  liedement. 


140 


XXÏX.   «  Cliamhre,  »  dist  elc,  «  ja  mais  n'estras  parede, 
Ne  ja  Icdice  n'iert  en  Ici  demcncde  !  » 
Si  l'at  deslruite  com  s'ost  l'oust  predede  ; 
Sas  i  fait  pendre  e  cinces  deramedes  : 
Sa  grant  onor  a  grant  duel  at  tornede.  145 

XXX.  Del  duel  s'assist  la  medre  jus  a  terre, 
Si  fist  la  spose  dam  Alexis  a  certes  :    ^ 
«  Dame,  »  dist  ele,  «  jo  ai  fait  si  grant  perte  ! 
Des  or  vivrai  en  guise  de  tortrele  : 
Quant  n'ai  ton  fil,  ensemble  ot  tei  vueil  estre.  »  150 

XXXI.  Ilespont  la  medre  :  «  S'ot  mei  le  vucls  tenir, 
Sit  guarderai  por  amor  Alexis 
Ja  n'avras  mal  dont  te  puisse  guarir. 
Plaignons  ensemble  le  duel  de  nostre  ami, 
Tu  por  seignor,  jol  Terai  por  mon  fil.  »  155 

XXXH.  Ne  puet  altrc  estre,  metent  Tel  considrer  ; 
Mais  la  dolor  ne  puedent  oblider. 
Danz  Alexis  en  Alsis  la  citet 
Sert  son  seignor  par  bone  volentet  : 
Ses  enemis  nel  puet  onc  enganer.  160 

XXXIII.   Dis  e  set  anz,  n'en  fut  neient  a  dire, 
Penat  son  cors  el  Damnedeu  servise  : 
Por  amistiet  ne  d'ami  ne  d'amie 
Ne  por  onors  qui  lui  fussent  tramises 
N'en  vuelt  torner  tant  com  il  at  a  vivre.  165 

XXXIV.  Quant  tôt  son  cuer  en  at  si  atornet 
Que  ja  son  vueil  n'eistrat  de  la  citet, 
Deus  fist  rimagene  por  soe  amer  parler 
Al  servitor  qui  serveit  a  Talter  ; 
Ço  H  comandet  :  «  Apele  Tome  Deu.  »  170 

XXXV.   Ço  dist  rimagene  :  «  Fai  Tome  Deu  venir 
Enz  el  mostier,  quer  il  Tat  deservit, 
Et  il  est  dignes  d'entrer  en  paradis.  » 
Cil  vait,  sil  quiert,  mais  il  nel  set  choisir, 
Icel  saint  orne  de  oui  Timagene  dist.  175 

XXXVI.   Revint  li  costre  a  Timaorene  el  mostier  : 

«  Certes,  »  dist  il,  «  ne  sai  oui  entercier.  » 
Respont  Timagene  :  «  Ço'st  cil  qui  très  Fuis  siet. 
Près  est  de  Deu  e  del  règne  del  ciel  : 
Par  nule  guise  ne  s'en  vuelt  esloignier.  »  180 


XXXVIII.   Cil  vait,  sil  quiert,  fait  Tel  mostier  venir. 
Es  vos  Tessemple  par  trestot  le  pais 
Que  cele  imagene  parlât  por  Alexis  : 
Trestoit  Tonorent,  li  grant  e  li  petit, 
E  toit  li  prient  que  d'els  aiet  mercit. 


185 


XXXVIII.   Quant  il  ço  veit  quel  vuelent  onorer  : 

«  Certes,  »  dist  il,  «  n'i  ai  mais  ad  ester; 
D'iccste  onor  nem  revueil  encombrer.  » 
En  mie  nuit  s'en  fuit  de  la  citet  : 
Dreit  a  Lalice  rejoint  li  suens  edrers. 


190 

XXXIX.   Danz  Alexis  entrât  en  une  net"  : 

Dreceiit  lor  sigle,  laissent  corre  par  mer; 

Dreit  a  Tarson  espeiret  arriver, 

Mais  ne  puet  estre  ;  aillors  l'estuet  aler  : 

Tôt  dreit  a  Rome  les  portet  li  orez.  195 

XL.  Ad  un  des  por/  qui  plus  est  près  de  Rome, 
Iluec  arrivet  la  nef  a  cel  saint  orne. 
Quant  veit  son  règne,  molt  fortment  s'en  redotet 
De  ses  parenz,  qued  il  nel  rcconoissent 
E  de  Tonor  del  siècle  ne  Tencombrent.  200 

XLI.   «  E  !  Deus,  »  dist  il,  «  hels  reis  qui  tôt  governes, 
Se  tei  ploust,  ici  ne  volsisse  estre. 
S'or  me  conoissent  mi  parent  d'esté  terre, 
Il  me  prendront  par  pri  o  par  podeste  : 
Se  jos  en  creit,  il  me  trairont  a  perdre.  205 

XLII.   «  Mais  neporuec  mes  pedre  me  desidret. 
Si  fait  ma  medre  plus  que  feme  qui  vivet, 
Avuec  ma  spose  que  jo  lor  ai  guerpidc. 
Or  ne  lairai  nem  mete  en  lor  bailie  :  209 

Nem  conoistront,  tanz  jorzatque  nem  vidrent.  » 

XLIII.   Ist  de  la  nef  e  vait  edrant  a  Rome  : 

Vait  par  les  rues  dont  il  ja  bien  fut  cointes, 
Altrc  puis  altre,  mais  son  pedre  i  encontret, 
Ensemble  ot  lui  grant  masse  de  ses  omes  ; 
Sil  reconut,  par  son  dreit  nom  le  nomet  :         215 

XLIV.   «  Eufemiiens,  bels  sire,  riches  om, 

Quer  me  herberge  por  Deu  en  ta  maison 
Soz  ton  degret  me  fai  un  grabatiun 
Empor  ton  fil  dont  tu  as  tel  dolor. 
Tôt  soi  enfers,  sim  pais  por  soe  amor.  » 


220 


XLV.   Quant  ot  li  pedre  la  clamor  de  son  fil, 
Florent  si  ueil,  ne  s'en  puet  astenir: 
«  Por  amor  Deu  e  por  mon  chier  ami 
Toi  te  donrai,  bons  om,  quant  que  m'as  quis, 
Lit  et  ostel  e  pain  e  charn  e  vin.  »  225 

XL VI.   «  E  !  Deus,  »  dist  il,  «  quer  ousse  un  serjant 
Quil  me  guardast  !  Jo  l'en  fereie  franc.  » 
Un  en  i  out  qui  sempres  vint  avant  : 
«  Es  me,  »  dist  il,  «  quil  guart  par  ton  cornant  : 
Por  toe  amor  en  soferrai  l'ahan.  »  230 


XLVn.   Cil  le  menât  endreit  soz  le  degret  : 
Fait  li  son  lit  ou  il  puet  reposer  ; 
Tôt  li  amanvet  quant  que  bosoinz  li  ert  : 
Vers  son  seignor  ne  se  vuelt  mesaler  ; 
Par  nule  guise  ne  l'en  puet  om  blasmer.  235 

XLVIII.   Sovent  le  vidrent  e  li  pedre  e  la  medre 
E  la  pulcele  qued  il  out  esposede  : 
Par  nule  guise  onques  ne  l'avisèrent, 
N'il  ne  lor  dist,  ned  il  nel  demandèrent, 
Quels  om  esteit  ne  de  quel  terre  il  eret.  240 

XLIX.  Soventes  feiz  les  veit  graiit  duel  mener, 
E  (le  loi"  uelz  molt  tendrement  plorer, 
E  tôt  por  lui,  onqucs  neient  por  el  : 
Il  les  csguardet,  sil  met  el  considrer  ; 
N'at  soing  que  veiet,  si  est  a  Deu  tornez.  245 

L.   Soz  le  degret  ou  gist  sour  une  nate, 
Iluec  paist  Tom  del  relief  de  la  table. 
A  grant  poverte  déduit  son  grant  parage; 
Ço  ne  vuelt  il  que  sa  medre  le  sachet  : 
Plus  aimet  Deu  que  trestot  son  lignage.  250 

LI.   De  la  viande  qui  del  lierberc  li  vient 

Tant  en  retient  dont  son  cors  en  sostient  : 

Se  lui'n  remaint,  sil  rent  als  almosniers; 

N'en  fait  musjode  por  son  cors  engraissier, 

Mais  als  plus  povres  le  donet  a  mangier.  255 

LII.   En  sainte  église  converset  volentiers  : 
Chascune  feste  se  fait  acomungier  ; 
Sainte  escriture  ço  ert  ses  conseillicrs  : 
Del  Deu  servise  le  ruevet  esforcier  ; 
Par  nule  guise  ne  s'en  vuelt  esloignier,  260 

LUI.    Soz  le  degret  ou  il  gist  e  converset, 
Iluec  déduit  liedement  sa  poverte. 
Li  serf  son  pedre  qui  la  maisniede  servent 
Lor  lavedures  li  gietent  sour  la  teste  : 
Ne  s'en  corocet  ned  il  nés  en  apelet,  265 

LIV.   Toit  rescharnissent,  sil  tieuent  por  bricoii  : 
L'aive  U  gietent,  si  moillent  son  liçon  ; 
Ne  s'en  corrocet  giens  cil  saintismes  om, 
Ainz  priet  Deii  qued  il  le  lor  parcloinst 
Par  sa  mercit,  quer  ne  sevent  que  font.  270 

LV,  Iliiec  converset  ensi  dis  e  set  anz  : 
Nel  reconut  nuls  suens  apartenauz  ; 
Ne  neuls  om  ne  sout  les  suens  ahanz, 
Fors  sol  le  lit  ou  il  at  geut  tant  : 
Ne  puet  muder  ne  seit  aparissant.  275 

LVI.  Trente  quatre  anz  at  si  son  cors  penet  ; 
;   Deus  son  scrvise  li  vuelt  guedredoner  : 
Molt  li  engrieget  la  soe  enfermetet  ; 
Or  set  il  bien  qued  il  s'en  deit  aler  : 
Cel  suen  serjant  at  a  sei  apelet.  280 

LVII.   «  Quier  mei,  hels  fredre,  et  enque  e  parclianiin 
Et  une  pêne,  ço  pri  toe  mercit.  » 
Cil  li  aportet,  receit  les  Alexis  ; 
De  sei  medisme  tote  la  chartre  escrist, 
Com  s'en  alat  e  com  il  s'en  revint.  285 

LVIII.   Très  sei  la  tint,  ne  la  volst  demostrer, 
Nel  reconoissent  usque  il  s'en  seit  alez. 
Parfitement  s'at  a  Deu  comandet. 
Sa  fin  apruismet,  ses  cors  est  agravez. 
De  tôt  en  tôt  recesset  del  parler.  290 

LIX.   En  la  semaine  qued  il  s'en  dut  aler 
Vint  une  voiz  Ireis  feiz  en  la  citot 
Hors  del  sacraric  par  comandement  Deu, 
Qui  ses  fedelz  li  at  toz  envidez  : 
Prest  est  la  glorie  qued  il  li  vuelt  doner.  295 

LX.  A  Taltrc  voiz  lor  fait  altre  somonse, 

Que  Tome  Deu  quiergent  qui  est  en  Rome, 
Si  li  deprient  que  la  citet  ne  fondet 
Ne  ne  périssent  la  gcnt  qui  enz  fregondent  : 
Qui  l'ont  odit  remainent  en  grant  dote.  300 

LXI.    Sainz  Innocenz  ert  idonc  apostolies. 
A  lui  en  vindrent  e  li  riche  c  li  povre, 
Si  li  requièrent  conseil  d'icele  chose 
Qu'il  ont  odide,  qui  molt  les  desconfortet  : 
Ne  guardent  l'ore  que  terre  les  enclodet.  305 

LXII.  Li  apostolies  e  li  emperedor, 

Li  uns  Arcadie,  li  altre  Onorie  out  nom, 

E  toz  li  pueples  par  cornu  ne  oreison 

Deprient  Deu  que  conseil  lor  en  doinst 

D'icel  saint  ome  par  cui  il  guariront.  310 

LXIII.   Ço  li  deprient,  la  soe  pietet, 

Que  lor  enseint  oui  puissent  recovrer. 

Vint  une  voiz  qui  lor  ad  enditet  : 

«  En  la  maison  Eufemiien  querez, 

Quer  iluec  est,  iluec  le  troverez.  »  315 


LXIV,   Toit  s'en  retornent  sour  dam  EuFemiien  ; 
Alquant  le  prenent  fortment  a  blastengier  : 
«  Iceste  chose  nos  dousses  noncier, 
A  tôt  le  pueple  qui  ert  desconseilliez. 
Tant  l'as  celet  molt  i  as  grant  pecliiet.  »  320 

LXV.   Il  s'escondit  com  li  om  qui  nel  set, 

Mais  ne  l'en  creident  :  al  lierberc  sont  alet. 

Il  vait  avant  la  maison  aprester  ; 

Fortment  l'enquiert  a  toz  ses  ménestrels  : 

Icil  respondent  que  neuls  d'els  nel  set.  325 

LXVI.  Li  apostolies  e  li  emperedor 

Siedent  es  bans  pensif  e  corroços. 

Il  les  esguardent  toit  cil  altre  seignor  : 

Deprient  Deu  que  conseil  lor  en  doinst 

D'icel  saint  ome  par  cui  il  guariront.  330 

LXVII.   En  tant  dementres  com  il  iluec  ont  sis 
Deseivret  l'aneme  del  cors  saint  Alexis  : 
Tôt  dreitement  en  vait  en  paradis 
A  son  seignor  qu'il  aveit  tant  servit. 
E  !  reis  célestes,  tu  nos  i  fai  venir  !  335 

LXVIII.  Li  bons  serjanz  quil  serveit  volentiers 
Il  le  nonçat  son  pedre  Eufemiieri  ; 
Soef  l'apelet,  si  li  at  conseilliet  : 
«  Sire,  »  dist  il,  «  morz  est  tes  provendiers, 
JE  ço  sai  dire  qu'il  fut  bons  crestiiens.  340 

LXIX.   «  Molt  longuement  ai  ot  lui  conversât  : 
De  nu  le  chose  certes  nel  sai  hlasmer, 
E  ço  m'est  vis  que  ço  est  li  om  Deu.  » 
Toz  sols  s'en  est  Eufemiiens  tornez, 
Vint  a  son  fil  ou  gist  soz  son  degré  t.  345 

LXX.  Les  dras  sozlievet  dont  il  esteit  coverz  : 
Vit  del  saint  ome  le  vis  e  cler  e  bel  ; 
En  son  poing  lient  sa  cliartre  li  Deu  sers, 
Ou  at  escrit  trestot  le  suen  convcrs  : 
Eufemiiens  vuelt  saveir  qued  espelt.  350 

LXXI.   Il  la  vuelt  prendre,  cil  ne  li  vuelt  guerpir. 
A  l'apostolie  revient  toz  esbadiz  : 
«  Ore  ai  trovet  ço  que  tant  avons  quis  : 
Soz  mon  dcgret  gist  uns  morz  pèlerins; 
Tient  une  charlre,  mais  ne  li  puis  tolir.  »        355 

LXXII.  Li  apostolies  e  li  emperedor 

Vienent  devant,  gietent  s'ad  oreisons, 

Metent  lor  cors  en  granz  aillictions  : 

«  Mercit,  mercit,  mercit,  saintismes  om  ! 

]\et  conçûmes  n'encor  net  conoissons.  360 

LXXI II.   «  Ci  devant  tei  estont  doi  pecliedor, 
Par  la  Deu  grâce  vocliiet  emperedor  ; 
Ço'st  sa  mercit  qu'il  nos  consent  l'onor. 
De  tôt  cest  mont  somes  nos  jugedor  : 
Del  tuen  conseil  somes  tôt  bosoignos.  365 

LXXIV.   «  Cist  apostolies  deit  les  anemes  baillir  ; 
Ço'st  ses  mestiers  dont  il  at  a  servir  ; 
Done  li  la  par  la  toc  mercit  : 
Ço  nos  dirat  qu'enz  troverat  escril, 
E  ço  doinst  Deus  qu'ore  en  poissons  guarir  !  »    370 

LXXV.  Li  apostolies  tent  sa  main  a  la  chartre  ; 
Sainz  Alexis  la  soe  li  alaschet  : 
Lui  la  consent  qui  de  Rome  esteit  pape. 
Il  ne  la  list  ned  il  dedenz  n'esguardet  :  * 
Avant  la  tent  ad  un  bon  clerc  e  sayie.  375 

LXXVL  Li  chanceliers  cui  li  mestiers  en  eret 

Cil  list  la  cliartre,  li  altre  Tescolterent. 

D'icele  geme  qued  iluec  ont  trovede 

Le  nom  lor  dist,  del  pedre  e  de  la  medre, 

E  ço  lor  dist  de  quels  parenz  il  eret  ;  380 

LXXVn.  E  ço  lor  dist  com  s'en  fuit  par  mer, 
Com  en  alat  en  Alsis  la  citet, 
E  com  rimagene  Deus  fîst  por  lui  parler, 
E  por  l'onor  dont  nés  volst  encombrer 
S'en  refuit  en  Rome  la  citet.  385 


LXXVIIL   Quant  ot  li  pedre  ço  que  dit  at  la  chartre, 
Ad  ambes  mains  deront  sa  blanche  barbe  : 
«  E  !  filz,  »  dist  il,  «  com  doloros  message  ! 
Vis  atendeie  qued  a  mei  repaidrasses, 
Par  Deu  mercit  que  tum  réconfortasses.  »        390 

LXXIX.  A  halte  voiz  prist  li  pcdrc  a  cridcr  : 

«  Filz  Alexis,  quels  duels  m'est  présentez! 

Malvaise  guarde  t'ai  fait  soz  mon  degret. 

A!  las  pechables,  cora  par  fui  avoglez! 

Tant  l'ai  vedut,  si  nel  poi  aviser  !  395 

LXXX.  «  Filz  Alexis,  de  ta  dolente  medre  ! 
Tantes  dolors  at  por  tei  enduredes, 
E  tantes  fains  e  tantes  seiz  passedes, 
E  tantes  lairmes  por  le  tuen  cors  ploredes  ! 
Cist  duels  Tavrat  encui  par  acorede.  400 

LXXXI.   «  O  filz,  cui  ierent  mes  granz  ereditez, 
Mes  larges  terres  dont  jo  aveie  assez, 
Mi  grant  palais  en  Rome  la  citet  ? 
Empor  tei,  filz,  m'en  esteie  penez  : 
Puis  mon  deces  en  fusses  onorez.  405 

LXXXII.   «  Blanc  ai  le  chief  e  la  barbe  ai  chanude  : 
Ma  grant  onor  aveie  retenude 
Empor  tei,  filz,  mais  n'en  aveies  cure. 
Si  grant  dolor  ui  m'est  apareude! 
Filz,  la  toc  aneme  seit  el  ciel  assolude  !  410 

LXXXIII.   (.(  Tei  cpvenist  helme  e  bronie  a  porter, 
Espede  ceindre  come  toi  altre  per  ; 
Ta  grant  maisniede  dousses  governer, 
Le  gon fanon  l'emperedor  porter, 
Com  fist  tes  pedre  e  li  tuens  parentez.  415 

LXXXÏV.   «  A  tel  dolor  et  a  si  grant  poverte, 
Filz,  t'ies  deduiz  par  aliènes  terres  ! 
E  d'icel  bien  qui  toz  doust  tuens  estre 
Pou  en  perneies  en  ta  povre  herberge  : 
Se  Deu  ploust,  sire  en  dousses  estre.  »  420 

LXXXV.   De  la  dolor  que  démenât  li  pedre 

Grant  fut  la  noise,  si  l'entendit  la  medre  : 

La  vint  corant  com  feme  forsenede, 

Bâtant  ses  palmes,  cridant,  eschavelede; 

Veit  mort  son  fil,  a  terre  chiet  pasmede.  425 

LXXXVI.   Qui  donc  li  vit  son  grant  duel  démener, 
Son  piz  debatre  e  son  cors  degctcr, 
Ses  crins  detraire  e  son  vis  maiseler, 
E  son  mort  fil  baisier  et  agoler, 
N'i  out  si  dur  ne  Testoust  plorer.  430 

LXXXVII.  Trait  ses  chavels  e  débat  sa  peitrine, 

A  grant  duel  met  la  soe  charn  medisme  : 

«  E  !  filz,  »  dist  ele,  «  com  m'ous  enhadide  ! 

E  jo,  dolente,  com  par  fui  aixiglidc  ! 

Nel  conoisseie  plus  qu'onques  nel  vedisse.  »    435 

LXXXVIIÏ.    Florent  si  ueil  e  si  gietet  granz  criz; 

Sempres  regretet  :  «  Mar  te  portai,  bels  filz  ! 

E  de  ta  medre  que  n'aveies  mercit? 

Por  teim  vedcies  desidrer  a  morir  : 

Ço'stgrant  merveille  que  pitict  ne  t'en  prist  !    440 

lAXXIX.   «  A  !  lasse  mesdre,  com  oi  fort  aventure  ! 
Ci  vci  jo  morte  tolc  ma  poilcclurc. 
Ma  longe  atcnte  a  gnuit  duel  est  venucle. 
Que  podrai  faire,  dolente,  malfadude?  444 

Ço'st  grant  merveille  que  li  miens  cuers  tant  duret  ! 

XC.   «  Filz  Alexis,  moU  ous  dur  corage 
Quant  adossas  tôt  ton  gentil  lignage! 
Sed  a  mei  sole  vels  une  feiz  parlasses, 
Ta  lasse  medre  si  la  reconfortasses 
Qui  si'st  dolente,  cliiers  filz,  buer  i  alasses.     450 

XCI.   «  Filz  Alexis,  de  la  toe  cliarn  tendre  ! 
A  quel  dolor  déduit  as  ta  jovente  ! 
Por  queim  fuis  ?  jat  portai  en  mon  ventre  ; 
E  Deus  le  set  que  tote  soi  dolente  : 
Ja  mais  n'ier  liede  por  orne  ne  por  feme.  455 

XCII.    «  Ainz  que  t'ousse  en  fui  molt  desidrose  ; 

Ainz  que  nez  fusses  si'n  fui  molt  angoissose; 

Quant  jot  vi  net  si'n  fui  liede  e  joiose  ; 

Or  te  vei  mort,  tote  en  soi  corroçose  : 

Ço  peiset  mei  que  ma  fin  tant  demoret.  460 

XCIII     «  Seignor  de  Rome,  por  amor  Deu,  mercit! 
Aidiez  m'a  plaindre  le  duel  de  mon  ami. 
Granz  est  li  duels  qui  sour  mei  est  vertiz  ; 
Ne  puis  tant  faire  que  mes  cuers  s'en  sazit  : 
Nen  est  merveille  :  n'ai  mais  filie  ne  fil.  »         465 

XCIV.   Entre  le  duel  del  pedre  e  de  la  medre 
Vint  la  pulcele  qued  il  out  esposede  : 
«  Sire,  »  dist  ele,  «  com  longe  demorede  ! 
Atendut  t'ai  en  la  maison  ton  pedre 
Ou  tum  laissas  dolente  et  esguarede.  470 

XCV.   «  Sire  Alexis,  tanz  jorz  t'ai  desidret, 

E  tantes  lairmes  por  le  tuen  cors  ploret, 

E  tantes  feiz  por  tei  en  loinz  guardet 

Se  revenisscs  ta  spose  conforter, 

Por  félonie  nient  ne  por  lastet  !  475 

XCVI.   »  O  chiers  amis,  de  ta  jovente  bêle  ! 
Ço  peiseï  mei  que  podrirat  en  terre. 
E  !  gentilz  om,  com  dolente  puis  estre  ! 
Jo  atendeie  de  tei  bones  noveles. 
Mais  or  les  vei  si  dures  e  si  pesmes  !  480 

XCVII.   «  O  bêle  boche,  bels  vis,  bêle  faiture, 
Com  vei  mudede  vostre  bêle  figure  ! 
Plus  vos  amai  que  nule  créature. 
Si  grant  dolor  ui  m'est  apareude  ! 
Mielz  me  venist,  amis,  que  morte  fusse.  485 

XCVIII.   «  Se  jot  sousse  la  jus  soz  le  degret, 
Ou  as  geut  de  longe  enfermetet, 
Ja  tote  gent  nem  soussent  torner 
Qu'ensemble  ot  tei  n'ousse  converset  : 
Se  mei  leust,  si  t'ousse  guardet.  490 

XCIX.   «  Or  par  soi  veilve,  sire,  »  dist  la  pulcele  : 
«  Ja  mais  ledice  n*avrai,  quer  ne  puct  estre, 
Ne  charnel  orne  n'avrai  ja  mais  en  terre. 
Deu  servirai,  le  rei  qui  tôt  governet  : 
Il  nem  faldrat,  s'il  veit  que  jo  lui  serve.  »       495 

C.   Tant  i  plorcrent  e  li  pcdre  e  la  medre 
E  la  pulcele  que  toit  s'en  alasserent. 
En  tant  dementres  le  saint  cors  conrederent 
Toit  cil  seijrnor  e  bel  racostumercnt  : 
Comfelix  cil  qui  par  feit  Tonorerent  !  500 

CI.   «  Seignor,  que  faites?  »  ço  dist  li  apostolies. 
«  Que  valt  cist  criz,  cist  duels  ne  ceste  noise  ? 
Cui  que  seit  duels,  a  nostre  ues  est  il  joie, 
Quer  par  cestui  avrons  bone  adjutorie: 
Si  li  prciuns  que  de  toz  mais  nos  t^lget.  »       505 

CIL  Trestoit  le  prenent  qui  pourent  avenir  ; 
Chantant  en  portent  le  cors  saint  Alexis, 
E  ço  li  prient  que  d'els  aiet  mercit. 
N'estuet  somondre  icels  qui  l'ont  odit  : 
Toit  i  acorent  li  grant  e  li  petit.  510 

cm.  Si  s'en  commurent  tote  la  gent  de  Rome 
Plus  tost  i  vint  qui  plus  tost  i  pout  corre. 
Par  mi  les  rues  en  vienent  si  granz  torbes 
Ne  reis  ne  cons  n'i  puet  faire  entrerote, 
Ne  le  saint  cors  ne  puedent  passer  oltre.  515 

CIV.   Entre  els  en  prenent  cil  seignor  a  parler: 

«  Grant  est  la  presse,  nos  n'i  podrons  passer , 
Por  cest  saint  cors  que  Deus  nos  at  donet. 
Liez  est  li  pueples  qui  tant  l'a  desidret: 
Toit  i  acorent,  nuls  ne  s'en  vuelt  torner.  »      520 

CV.   Cil  en  respondent  qui  Tempirie  baillissent  : 
«  Mercit,  seignor  !  nos  en  querrons  mecine  : 
De  noz  aveirs  ferons  granz  departides 
La  main  menude  qui  l'almosne  desidret  : 
S'il  nos  font  presse,  donc  en  iermes  délivre.  »  525 

CVL  De  lor  trésor  prenent  l'or  et  l'argent, 
Sil  font  geter  devant  la  povre  gent  : 
Par  iço  coident  aveir  dcscombrement  ; 
Mais  ne  puet  estre  ;  cil  n'en  ruevent  neicnt  : 
A  cel  saint  cors  ont  tornet  lor  talent.  530 

CVII.   Ad  une  voiz  crident  la  gent  menude  : 
«  De  cest  aveir  certes  nos  n'avons  cure. 
Si  grant  Icdice  nos  est  apa rende 
D'icest  saint  cors  n'avons  soing  d'altre  mune; 
Quer  par  cestui  avrons  nos  bone  aiude.  »         535 

CVIIL   Onques  en  Rome  nen  out  si  grant  ledice 
Com  out  le  jorn  als  povres  et  als  riches 
Por  cel  saint  cors  qu'il  ont  en  lor  baillie  : 
Ço  lor  est  vis  que  tiengent  Deu  medisme  ; 
Trestoz  li  pueples  lodet  Deu  e  graciet.  540 

CIX.  Sainz  Alexis  out  hone  volentet  : 
Poruec  en  est  ui  cest  jorn  onorez. 
ÏA  cors  en  gist  en  Rome  la  citet, 
E  l'aneme  en  est  enz  el  paradis  Deu  : 
Bien  puet  liez  estre  qui  si  est  aloez.  545 

ex.   Qui  at  pecliiet  hien  s'en  puet  recorder  : 
Par  pénitence  s'en  puet  très  hien  salver. 
Bries  est  cist  siècles:  plus  durable  atendez. 
Ço  depreions  la  sainte  trinitet 
Qu'ot  lui  ensemble  poissons  el  ciel  régner.       550 

CXI.   Sorz  ne  avuegles  ne  contraiz  ne  lepros 
Ne  muz  ne  orbs  ne  nuls  palasinos, 
Ensourquetot  ne  neuls  langoros, 
Nul  n'en  i  at  qui'n  alget  malendos, 
Gel  n'en  i  at  qui'n  report  sa  dolor.  555 

CXII.   N'i  vient  enfers  de  nule  enfermetet 

Quant  il  l'apelet  sempres  n'aiet  santet. 
Alquant  i  vont,  alquant  se  font  porter. 
Si  veirs  miracles  lor  at  Deus  demoslrez 
Qui  vint  plorant  chantant  l'en  fait  rajer.  560 

CXIII.   Cil  doi  seignor  qui  l'empirie  governent, 
Quant  il  i  veident  les  vertuz  si  apertes, 
Il  le  receivcnt,  sil  portent  e  sil  servent: 
Alques  par  pri  e  le  plus  par  podeste 
Vont  en  avant,  si  derompenl  la  presse.  565 

CXIV.   Sainz  Boneface,  qued  om  martir  apelet, 
Aveit  en  Rome  une  église  molt  bêle  : 
Iluec  en  portent  saint  Alexis  a  certes 
Et  atement  le  posent  a  la  terre. 
Félix  li  lieus  ou  ses  sainz  cors  lierberget!         570 

CXV.   La  gent  de  Rome,  qui  tant  Font  desidret, 
Set  jorz  le  tienent  sour  terre  a  podestet. 
Grant  est  la  presse,  ne  Festuet  demander: 
De  totes  parz  Font  si  avironet 
Que  avisonques  i  puet  om  abiter.  575 

ex VI.  Al  setme  jorn  fut  faite  la  herberge 
A  cel  saint  cors,  a  la  geme  céleste  ; 
En  sus  se  traient,  si  alaschet  la  presse  : 
Vueillent  o  non,  sil  laissent  mètre  en  terre; 
Ço  peiset  els,  mais  altre  ne  puet  estre.  580 

CXVII.   Ad  encensiers,  ad  ories  chandelabres 
Clerc  revestut  en  albes  et  en  chapes 
Metent  le  cors  enz  el  sarcueu  de  marbre. 
Alquant  i  chantent,  li  pluisor  gietent  lairmes  : 
Ja  le  lor  vueil  de  lui  ne  desevrassent.  585 

CXVIII.   D'or  e  de  gemes  fut  li  sarcueus  parez 
Por  cel  saint  cors  qu'il  i  dcivent  poser; 
En  terrel  metent  par  vive  podestet. 
Ploret  li  pueples  de  Rome  la  citet  : 
Soz  ciel  n'at  orne  quis  puisset  conforter.  590 

CXIX.   Or  n'estuet  dire  del  pedrc  e  de  la  medrc 
E  do  1.1  spose  corn  il  le  rej^retcrent  ; 
Qiier  toit  en  ont  lor  voiz  si  atempredes 
Que  toit  le  plainstrent  e  toit  le  doloserent  : 
Cel  jorn  i  ont  cent  mil  lairmes  ploredes.  595 

CXX.   Desoure  terre  nel  pourent  mais  tenir: 
Vueillent  o  non,  sil  laissent  enfodir  ; 
Prenent  congiet  al  cors  saint  Alexis, 
E  si  li  prient  que  d'els  aiet  mercit. 
Al  suen  seignor  il  lor  scit  bons  plaidis.  GOO 

CXXl.   Vait  s'en  li  pueples.  E  li  pedre  e  la  medre 
E  la  pulccle  onques  ne  desevrerent  : 
Ensemble  furent  jusque  a  Deu  s'en  râlèrent. 
Lor  compaignie  fut  bone  et  onorede  : 
Par  cel  saint  ome  sont  lor  anemes  salvedes.      605 


CXXH.   Sainz  Alexis  est  el  ciel  scnz  dotance 

Ensemble  ot  Deu,  en  la  compaigne  als  angeles, 

Ot  la  pulcele  dont  se  fist  si  estranges  ; 

Or  l'at  ot  sei,  ensemble  sont  lor  anemes  : 

Ne  vos  sai  dire  com  lor  ledice  est  grande.  610 

CXXni.   Com  bone  peine,  Deus,  e  com  bon  servise 
Fist  cil  sainz  om  en  ceste  mortel  vide  ! 
Quer  or  est  s'aneme  de  glorie  replenide  : 
Ço  at  ques  vuelt,  n'en  est  neient  a  dire, 
Ensourquetot  e  si  veit  Deu  medisme.  615 

CXXIV.  Las  !  malfadut  !  com  esmes  encombret  ! 
Quer  ço  vedons  que  lot  somes  desvet. 
De  iioz  péchiez  somes  si  avoglet 
La  dreile  veie  nos  font  tresoblider  : 
Par  cest  saint  orne  doussons  ralumer.  620 

CXXV.  Aions,  seignor,  cest  saint  orne  en  memorie, 
Si  li  preions  que  de  toz  mais  nos  tolget  : 
En  icest  siècle  nos  achat  pais  c  joie, 
Et  en  cel  altre  la  plus  durable  glorie 
En  ipse  verbe  :  si'n  dimcs  Pater  noster.  625 

Amen  ! 

